Ulike forskere vil legge vekt på ulike kriterier for avgrensing av byregioner: At en viss del av befolkningen i en kommune har daglige arbeidsreiser til regionsenteret. En kommunes tilhørighet til byregion avhenger av hvilken by befolkningen oppfatter som sitt naturlige sted for innkjøp. Hvilke kommuner som innlemmes i omlandet avgjøres av om reisetiden med bil eller kollektivt er under 30, 45, 60 eller 75 minutter fra et angitt knutepunkt i byregionen. Avisomland kan brukes til å definere byregioner ved å se på hvilken lokalavis som har størst dekningsgrad i de ulike omlandskommunene.